Diari Oficial de la Generalitat Valenciana


Sumari del DOGV 3749, del 15-05-2000 (2000/3778)

DECRET 62/2000, de 9 de maig, del Govern Valencià, pel qual s'acorda la reversió a l'Ajuntament d'Elda de l'immoble situat en l'avinguda de Sax, número 15, d'aquesta població.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3778


Data del document
:   09-05-2000

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Elda
    * propietat immobiliària
    * cultura regional

DECRET 62/2000, de 9 de maig, del Govern Valencià, pel qual s'acorda la reversió a l'Ajuntament d'Elda de l'immoble situat en l'avinguda de Sax, número 15, d'aquesta població. [2000/F3778]
  
Mitjançant l'acord plenari adoptat el dia 30 de juliol de 1992, l'Ajuntament d'Elda va cedir a la Generalitat Valenciana el solar de 2.729,60 metres quadrats de superfície, situat a l'avinguda de Sax d'aquesta població, amb la finalitat única i exclusiva de destinar l'immoble a centre de salut, i es va establir la reversió en el cas d'incompliment de les condicions establides en aquest.
  
El Govern Valencià, pel Decret 111/1995, de 6 de juny, va disposar l'acceptació de la cessió esmentada, sense que aquesta es formalitzara en l'escriptura pública corresponent en proposar l'Ajuntament d'Elda, mitjançant l'acord plenari adoptat el dia 17 d'abril de 1998, un canvi d'ubicació del centre de salut projectat. Aquest centre hauria de desplaçar-se a uns terrenys confrontants de 2.804,24 metres quadrats de superfície, cedits per l'ajuntament, l'acceptació dels quals s'ha efectuat mitjançant el Decret 120/1998, d'1 de setembre, del Govern Valencià.
  
Com a conseqüència de la nova acceptació de terrenys, l'Ajuntament d'Elda, considerant que l'immoble cedit per l'acord plenari de data 30 de juliol de 1992 no serà destinat a la finalitat prevista per a la qual havia sigut cedit, acordà, en la sessió plenària realitzada el dia 12 de novembre de 1998, sol·licitar-ne la reversió.
  
Pels motius exposats, la Conselleria de Sanitat ha informat que l'immoble esmentat no és d'utilitat per a aquesta, per això és procedent la seua reversió a l'ajuntament cedent.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, el qual, a sensu contrario estableix que correspon al Govern Valencià autoritzar la reversió dels béns immobles cedits com a conseqüència de la modificació de les condicions fixades en la cessió, a proposta del conseller d'Economia i Hisenda, amb la deliberació prèvia del Govern Valencià, en la reunió de 9 de maig de 2000,
  
DECRETE
  
Article únic
  
Autoritzar la reversió, a favor de l'Ajuntament d'Elda, de l'immoble de 2.729,60 metres quadrats de superfície, situat en l'avinguda de Sax d'aquesta població, que confronta: nord, resta de finca matriu; sud, finca de Norberto Navarro i Carmen Valiente; est, avinguda de Sax, i oest, carrer del Maestro Granados.
  
DISPOSICIÓ FINAL
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 9 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,